Góðu foreldur

Vit fara nú undir at hava smáar framløgur í 1. fl.

Hetta er fyri at venja børnini at standa fram, at lurta eftir hvørjum øðrum og vísa áhuga og at spyrja.

Børnini skulu hava ein lut við heimanífrá, og í skúlanum greiða tey so heilt stutt frá hesum lutinum. Hini børnini fáa síðani høvi at seta spurningar.

Tað stendur í vikuætlanini, hvør ið leggur fram og nær.

Luturin kann so at siga vera hvat sum helst - kanska okkurt, sum er serligt fyri tey, okkurt, sum tey eru glað fyri, okkurt, sum tey tíma at vísa hinum og greiða frá.

Vit hjálpa sjálvandi børnunum væl ígjøgnum alt.

Um tit hava spurningar ella ivamál, spyrja tit sjálvandi bara ☺

Vinaliga

Elin og Kristianna